देश के सबसे चर्चित छात्रसंघ चुनावों में से एक JNU स्टूडेंट्स यूनियन इलेक्शन में 57.6 प्रतिशत मतदान हुआ. जोरदार नारों के बीच शुक्रवार को जेएनयू कैंपस में चार सेंटरों पर वोट डाले गए. चुनावी माहौल के बीच यूनिवर्सिटी में सबसे ज्यादा समर्थकों की भीड़ लेफ्ट यूनिट, बापसा और एबीवीपी के साथ दिखी. लेफ्ट पार्टियों के बहुप्रचलित 'लाल सलाम' नारे के सामने एबीवीपी वालों ने भी अपने प्रत्याशियों के लिए वंदेमातरम के नारे लगाए. वहीं BAPSA वाले अंबेडकर और फूले का का नारा बुलंद करते दिखे.